Fritz Wepper

Fritz Wepper (1941–2024) var en tysk skuespiller som hadde mange roller i tyske fjernsynsproduksjoner. Wepper fikk gjennombrudd om skuespiller i 1959 da han spilte en  hovedrolle i krigsfilmen Die Brücke. Fra 1969 til 1974 hadde han en sentral rolle i kriminalserien Der Kommissar og deretter i Derrick frem til 1998. I 1972 hadde han en stor birolle i filmen Cabaret. Fra 2002 medvirket han i TV-serien Um Himmels Willen der han spilte en antagonistisk borgermester. 

 Liv og virke 
 Bakgrunn 
Fritz Weppers far, Friedrich Karl Wepper (født 1916), var jurist og ble meldt savnet som soldat i Polen i 1945. Hans mor var Wilhelmine Wepper (1919–2009). Hans lillebror Elmar Wepper (1944–2023) var skuespiller som ham, og synkronstemme. Begge tok de Abitur på Wittelsbacher-Gymnasium München.

 Barneskuespiller 
Som niåring spilte Wepper i barnesendinger i Bayerischer Rundfunk og debuterte på teater i 1952 i stykket Peter Pan. Ved 15 års alder var han blitt en rødhåret barnestjerne og spilte i eventyrfilmen Tischlein deck dich (tittelen betyr Lille bord, dekk deg). 17 år gammel spilte han i kinofilmen Die Brücke av Bernhard Wicki.

 Videre skuespillerkarriere 
Sin første filmpris, Filmband in Gold, ble han tildelt i 1964 for sin rolle i filmen Kennwort… Reiher. Mest kjent var Wepper for rollen som «Harry Klein» i fjernsynsserien Der Kommissar (1968–1974) og Derrick (1974–1998). I den første fjernsynsserien var han assistenten til kommissær Keller og i den andre til kriminalinspektør Derrick.

I 1972 spilte han i musikalfilmen Cabaret sammen med blant annet Liza Minnelli. Filmen mottok flere Oscar-priser. Wepper hadde allerede kontrakt i Vest-Tyskland og satset derfor ikke på en videre karriere i Hollywood.

Fjernsynsserien Um Himmels Willen (fra 2002) der han spilte en antagonistisk borgermester, som prøver å bruke tvilsomme triks for å komme seg til nonnenes klosterbesittelser, var den mest sette serien på tysk fjernsyn på flere år.

 Privatliv 
Wepper giftet seg i 1979 med Angela von Morgen (1942–2019), som tidligere var gift med prins Ferfried von Hohenzollern. De skilte seg i 2009. Sammen fikk de datteren Sophie-Margarita, som også ble skuespillerinne. De spilte sammen i krimialserien Mord in bester Gesellschaft fra 2007 til 2017.

Da han døde var han gift med Susanne Kellermann; sammen hadde de datteren Filippa.

 Forbindelser til Norge 
Wepper hadde i 2007 en gjesterolle i Otto Jespersens serie Rikets røst på TV 2, der han hadde en føljetong kalt «Harry Klein informerer de unge om samfunnets skyggesider». På samme måte som Horst Tappert besøkte også Fritz Wepper ofte Norge, blant annet på elgjakt. I 2014 hadde Wepper en rolle i kortfilmen Gamle Venner, som er spilt inn på Hove i Arendal. Der kjørte de en Trabant 601.

Død
Fritz Wepper døde i en alder av 82 år den 25. mars 2024 etter lengre tids sykdom på et hospits i München.

Erindringer/selvbiografi
 Fritz Wepper: Ein ewiger Augenblick. Heyne Verlag, 2021, ISBN 978-3-453-21819-2.
 Fritz Wepper,  Susanne Kellermann: Nur mit Hund bin ich ein Mensch, Goldegg Verlag, Wien 2023, ISBN 978-3-99060-361-1.

 Filmografi 
 1955: Der dunkle Stern
 1956: Tischlein deck dich
 1957: Eine verrückte Familie / Heute blau und morgen blau
 1957: Rübezahl Herr der Berge
 1959: Die Brücke
 1962: Die Flucht der weißen Hengste
 1963: Der eingebildete Doktor
 1964: Kennwort... Reiher
 1967: Wenn es Nacht wird auf der Reeperbahn
 1968: Der Arzt von St. Pauli
 1968: Das Go-Go-Girl vom Blow-Up
 1968: Der Mann mit dem Glasauge
 1968: Auf der Reeperbahn nachts um halb eins
 1970: Nachbarn sind zum Ärgern da
 1970: Schmetterlinge weinen nicht
 1970: Wir hau'n die Pauker in die Pfanne Hubert Böhm, med Uschi Glas
 1971: Was geschah auf Schloß Wildberg?
 1972: Cabaret
 1983: Der letzte Kampf
 1969-1974: Der Kommissar
 1974-1998: Derrick
 1994: Tierärztin Christine 2 – eine Frau kämpft sich durch
 1994-2000: Zwei Brüder
 1996: Drei in fremden Betten
 1999: Die blaue Kanone
 2000: Zum Glück verrückt – eine unschlagbare Familie
 2001: Vera Brühne
 2002: Drei unter einer Decke
 2002: Hochwürden wird Papa med Hans Clarin, Otto Schenk, Dagmar Koller
 seit 2002: Um Himmels Willen med Jutta Speidel og Janina Hartwig
 2004: Derrick – Die Pflicht ruft, tegnefilm: Harry Klein (stemme)
 2004: Ein Gauner Gottes
 2004: Ein Engel namens Hans-Dieter
 2004: Männer im gefährlichen Alter
 2004: Das Traumschiff – Samoa
 2005: Nicht ohne meinen Schwiegervater
 2005: In aller Freundschaft (fjernsynsserie)
 2006: Das Weihnachtsekel (fjernsynsfilm)
 2006: Nicht ohne meine Schwiegereltern (fjernsynsfilm)

 Utmerkelser 
 Bambi 1970, 1971, 1972, 1975, 1990
 1964 – Filmband in Gold
 1980 – Goldene Kamera
 1990 – Romy Beliebtester Nebendarsteller
 2002 – Goldene Europa
 2003 – Deutscher Fernsehpreis Bester Schauspieler in einer Hauptrolle – Serie für Um Himmels Willen
 2004 – Karl-Valentin-Orden
 2006 – Bayerischer Fernsehpreis Beste Seriendarsteller for Um Himmels Willen

 Referanser 

 Eksterne lenker 


Kategori:Tyske skuespillere
Kategori:Personer fra München